|  |  |  |
| --- | --- | --- |
| Босна и Херцеговина**БРЧКО ДИСТРИКТ****БОСНЕ И ХЕРЦЕГОВИНЕ**Влада Брчко дистрикта БиХОДЈЕЉЕЊЕ ЗА ЈАВНУ БЕЗБЈЕДНОСТ |  | Bosna i HercegovinaBRČKO DISTRIKTBOSNE I HERCEGOVINEVlada Brčko distriktaBiHODJELjENjE-ODJEL ZA JAVNU SIGURNOST |

**Булевар мира бр.1, 76000 Брчко дистрикт Б и Х, тел. 049 240 814, фаx 049 217-619**

**Bulevar mira br.1, 76000 Brčko distrikt BiH, tel. 049 240 814, fax 049 217-619**

|  |  |
| --- | --- |
| **Broj predmeta:** | **13-001694/22** |
|  |  |
| **Broj akta:** | **12-1419BB-026/22** |
|  |  |
| Datum, | 25.11.2022. godine |
| Mjesto, | Brčko |

Na osnovu člana 21. Zakona o Vladi Brčko distrikta Bosne i Hercegovine – prečišćen tekst („Službeni glasnik Brčko distrikta BiH”, broj: 22/18, 49/18, 8/19, 10/19 i 32/19), člana 30. Zakona o javnoj upravi Brčko distrikta Bosne i Hercegovine („Službeni glasnik Brčko distrikta BiH”, broj: 19/07, 2/08, 43/08, 9/13, 48/16), člana 28. i 32. Zakona o izvršenju Budžeta Brčko distrikta BiH („Službeni glasnik Brčko distrikta BiH”, broj: 33/21 i 21/22), Pravilnika o finansiranju i sufinansiranju programa i projekata od javnog interesa udruženja, fondacija i drugih pravnih i fizičkih lica („Službeni glasnik Brčko distrikta BiH”, broj 20/21), Odluke o uspostavi i sufinansiranju projekata od javnog interesa i usvajanje programa utroška sredstava za dodjelu sredstava za sufinansiranje projekata u oblasti zaštite i spašavanja u Brčko distriktu Bosne i Hercegovine za 2022. godinu, broj: 13-001694/22, broj akta: 01-11-0377MB-023/22 od 21. 11. 2022. godine, šef Odjeljenja za javnu sigurnost **o b j a v lj u j e**

**J A V N I P O Z I V**

**ZA SUFINANSIRANJE PROJEKTA OD JAVNOG INTERESA UDRUŽENJA, FONDACIJA I DRUGIH PRAVNIH I FIZIČKIH LICA**

**I.**

**Cilj**

Cilj Javnog poziva je sufinansiranje projekta od javnog interesa u oblasti zaštite ljudi, materijalnih dobara i životne sredine na teritoriji Brčko distrikta BiH, „Vraćanje na sigurnu upotrebu („Land Release”) minski sumnjive površine (MSP Projekat) na teritoriji Brčko distrikta BiH”.

**II.**

**Pravo učešća**

Na Javnom pozivu mogu učestvovati udruženja, fondacije i druga pravna i fizička lica koja su registrovana za obavljanje aktivnosti koje su vezane za projekat od javnog interesa odnosno čiji ciljevi su saglasni s ciljevima programa odnosno projekta od javnog interesa.

Članom 63. stav (1) Zakona o Budžetu Brčko distrikta BiH propisano je koja udruženja i fondacije, odnosno pravna i fizička lica nemaju pravo na učešće na javnom pozivu.

**III.**

**Opći i posebni kriteriji**

Izbor programa i projekta vrši se na osnovu općih i posebnih kriterija.

Opći kriteriji su:

1. procjena usklađenosti ciljeva programa odnosno projekta s ciljevima i prioritetnim područjima te strateškim i drugim planskim dokumentima razvoja Distrikta i planovima Odjeljenja, kako su opisani u javnom pozivu;
2. kvalitet i sadržaj prijavljenog programa odnosno projekta;
3. kvalitet dosadašnjeg rada, uspjesi i iskustva, te kontinuitet saradnje s Odjeljenjem;
4. neposredna društvena korist za zajednicu;
5. finansijska i druga sposobnost za provođenje projekta te realan odnos troškova i očekivanih rezultata aktivnosti programa odnosno projekta;
6. održivost rezultata programa odnosno projekta.

Posebni kriteriji su:

 h) dosadašnje iskustvo u provođenju programa i projekata finansiranih iz istog ili drugih izvora;

i) organizovanost i broj članova udruženja, odnosno ekvivalentni kapaciteti pravnog odnosno fizičkog

 lica, odnosno broj lica koja bi učestvovala u realizaciji programa odnosno projekta.

**IV.**

**Prihvatljivi i neprihvatljivi troškovi provođenja programa odnosno projekta**

Prihvatljivi troškovi su troškovi koje je imao korisnik finansiranja, a koji ispunjavaju sve sljedeće kriterije:

* 1. nastali su za vrijeme perioda provođenja projekta u skladu s ugovorom;
	2. moraju biti navedeni u ukupnom predviđenom budžetu projekta od javnog interesa;
	3. nužni su za realizaciju projekta od javnog interesa koji je predmetom dodjele finansijskih sredstava;
	4. mogu biti identifikovani i provjereni i koji su računovodstveno evidentirani kod korisnika finansiranja prema važećim propisima;
	5. trebaju biti umjereni, opravdani i usaglašeni sa zahtjevima racionalnog finansijskog upravljanja, osobito u odnosu na štedljivost i učinkovitost.
* Troškovi navedeni u budžetu programa odnosno projekta od javnog interesa moraju se zasnovati na realnoj cijeni i/ili procjeni. Budžet programa odnosno projekta od javnog interesa mora biti planiran ekonomično i efikasno, tj. navedeni troškovi moraju biti neophodni za realizaciju programa odnosno projekta od javnog interesa.
* Direktni troškovi su oni troškovi koji su u direktnoj vezi s realizacijom i ostvarenjem ciljeva projekta od javnog interesa, odnosno direktno povezani s pojedinačnom aktivnošću projekta i kada se veza s tom pojedinačnom aktivnošću može pokazati.
* U indirektne prihvatljive troškove ubrajaju se oni troškovi koji nastaju u okviru projekta, ali nisu u direktnoj vezi s ostvarenjem jednog ili više ciljeva projekta, odnosno nisu direktno povezani ili se ne mogu povezati s pojedinačnom aktivnošću projekta. Takvi troškovi uključuju i troškove za koje je teško utvrditi tačan iznos koji se može pripisati određenoj aktivnosti odnosno troškove kod kojih je iznos moguće procijeniti samo izračunom po posebnoj metodologiji. Uz navedeno, indirektne troškove čine: troškovi usluga računovodstva, troškovi usluga čišćenja, troškovi telefona, vode, električne energije, najma uredskog prostora u dijelu koji se koristi za upravljanje projektom, troškovi poštarine, kancelarijski materijal i slično.

 **Indirektni troškovi nosilaca programa odnosno projekata koji se mogu odobriti, izračunavaju se**

 **primjenom fiksne stope do 10% od prihvatljivih direktnih troškova**.

Neprihvatljivim troškovima smatraju se:

1. dugovi i stavke za pokrivanje gubitka, dugova, kazni i slično;
2. dospjele kamate;
3. stavke koje se već finansiraju iz javnih izvora;
4. kupovina zemljišta ili građevina, osim kada je to nužno za direktno provođenje programa odnosno projekata;
5. gubici na kursnim razlikama;
6. zajmovi trećim stranama;
7. pokloni (osim kada je to nužno za direktno provođenje projekta aplikanata koji su registrovani za obavljanje humanitarnih aktivnosti);
8. kupovina vozila (osim ako je to nužno za direktno provođenje programa, odnosno projekta);
9. lično životno osiguranje;
10. ostale isplate koje nisu predviđene relevantnim zakonskim propisima.

**V.**

**Spisak neophodne dokumentacije za učešće na javnom pozivu**

Pravna i fizička lica iz člana II. koja podnose prijave za učešće na javnom pozivu dužna su dostaviti:

1. prijavu na javni poziv (Aneks II) uz naznaku u okviru aneksa:
	* naziv programa odnosno projekta;
2. prijedlog projekta od javnog interesa (Aneks III);
3. projektnu dokumentaciju izdatu od strane BH MAC-a za MSP projekat;
4. potpisan i ovjeren budžet projekta od javnog interesa (Aneks IV);
5. logičku matricu programa/projekta (Aneks V);
6. izjavu o partnerstvu s drugim organizacijama i licima, ukoliko više pravnih i fizičkih lica učestvuje zajedno u podnošenju prijave (Aneks VI);
7. potpisanu izjavu o nepostojanju okolnosti koje zabranjuju učešće pravnog ili fizičkog lica na javnom pozivu;
8. potpisanu izjavu nosioca programa odnosno projekta da nije dobio sredstva za finansiranje odnosno sufinansiranje programa odnosno projekta od drugog budžetskog korisnika;
9. dokaz o izmirenim poreznim obavezama ili sporazum zaključen sa Poreznom upravom o odgodi plaćanja neizmirenih poreznih obaveza pravnog i fizičkog lica;
10. kopija Rješenja o registraciji sa svim pripadajućim prilozima (za pravna lica);
11. aktuelni izvod iz registra pravnih ili fizičkih lica nosilaca ili partnera nosilaca predloženog projekta od javnog interesa koji nije stariji od tri mjeseca;
12. kopija važeće akreditacije za obavljanje poslova deminiranja izdate od strane nadležne institucije u BiH;
13. ovjerenu izjavu o spremnosti sufinansiranja u odnosu minimalno 1:1 od maksimalnog iznosa sredstava koja su ovim pozivom određena za sufinansiranje od strane Odjeljenja za javnu sigurnost Vlade Brčko distrikta BiH, a ukoliko se sredstva već nalaze na računu nosioca programa odnosno projekta, izvod sa računa i izjavu da će se ta sredstva koristiti u svrhu sufinansiranja projekta.

Ukoliko prijavu podnosi fizičko lice, dužno je dostaviti kopiju identifikacionog dokumenta, te popunjene i potpisane obrasce, neophodne za učešće na Javnom pozivu.

Nepotpune, nepravovremene i prijave podnesene od neovlaštenog lica neće biti uzete u razmatranje.

**VI.**

**Finansijski okvir**

Ukupna vrijednost sredstava koja se dodjeljuju za sufinansiranje programa odnosno projekta od javnog interesa po ovom javnom pozivu utvrđena su Budžetom Brčko distrikta BIH za 2022. godinu, na organizacionom kodu 14010001 – Pododjeljenje za zaštitu i spašavanje, ekonomski kod: 614300 – Tekuće donacije neprofitnim organizacijama i iznose **400.000,00 KM**, i to za:

1. sufinansiranje projekata od javnog interesa u oblasti zaštite ljudi, materijalnih dobara i životne sredine na teritoriji Brčko distrikta BiH, „Vraćanje na sigurnu upotrebu („Land Release”) minski sumnjive površine (MSP Projekat) na teritoriji Brčko distrikta BiH”.

a.1) Minimalni iznos sredstava po projektu iz tačke a) ovog člana je 200.000,00 KM, a maksimalni

 iznos 400.000,00 KM.

b) Visina sredstava sufinansiranja od strane korisnika ovih sredstava mora biti u odnosu minimalno 1:1 od maksimalnog iznosa sredstava koja su određena za sufinansiranje od strane Odjeljenja za javnu sigurnost Vlade Brčko distrikta BiH.

**Maksimalni iznos za pokriće sredstva rezervi za neplanirane situacije u svrhu realizacije projekta je 7% od ukupnog iznosa dobijenih sredstava.**

**VII.**

**Način bodovanja**

Komisija boduje podnesene prijedloge projekata prema općim i posebnim kriterijima i to vrednovanjem pojedinačnog kriterija ocjenom od 1 do 10 bodova.

Ukupni broj bodova za ocjenu prijavljenog projekta iznosit će ukupni zbirni broj bodova članova Komisije, prema općim i posebnim kriterijima.

Sufinansiranje projekta neće biti odobreno ako prijavljeni projekat u postupku bodovanja ne ostvari minimalno 70% (sedamdeset posto) maksimalnog broja bodova prema kriterijima za ocjenu.

**VIII.**

**Vrijeme trajanje programa odnosno projekta**

Programa odnosno projekat koji bude odobren po ovom javnom pozivu mora biti realizovan najkasnije do 30. 9. 2023. godine.

**IX.**

**Način prijavljivanja**

Obrazac prijave s popratnom dokumentacijom za učešće na Javnom pozivu možete preuzeti na web stranici: [www.vlada.bdcentral.net.](http://www.vlada.bdcentral.net/)

Prijave za učešće na Javnom pozivu popuniti isključivo u elektronskoj formi i dostaviti u zatvorenoj koverti, s naznakom**: „PRIJAVA NA JAVNI POZIV ZA SUFINANSIRANJE PROJEKATA OD JAVNOG INTERESA UDRUŽENJA, FONDACIJA I DRUGIH PRAVNIH I FIZIČKIH LICA OD STRANE ODJELJENJA ZA JAVNU SIGURNOST – NE OTVARATI, OTVARA KOMISIJA”.**

**S druge strane koverte navesti naziv aplikanta** te prijavu dostaviti, putem protokola Vlade Brčko distrikta BiH, Odjeljenju za javnu sigurnost ili putem pošte na adresu:

**Odjeljenje za javnu sigurnost**

**Bulevar mira br. 1, Brčko distrikt BiH.**

Za sve potrebne informacije možete se obratiti putem e-maila:

**Senada Ibrahimović:** **senada.ibrahimovic@bdcentral.net**

**Danijel Đurić:** **danijel.djuric@bdcentral.net**

**Ostale napomene:**

**Javni poziv ostaje otvoren petnaest (15) dana od dana objavljivanja, zaključno sa 12 12. 2022. godine i bit će objavljen na internet stranici Vlade Brčko distrikta BiH:** [**www.vlada.bdcentral.net.**](http://www.vlada.bdcentral.net/)

**Jedan aplikant može kandidovati jedan program odnosno projekat po ovom javnom pozivu.**

**Samo prijave koje su u skladu s Javnim pozivom će biti uzete u razmatranje za dodjelu sredstava.**

**Odabir programa odnosno projekta koji će biti sufinansiran po javnom pozivu vrši Komisija na osnovu kriterija iz člana III, i rang-listu odabranih programa odnosno projekata dostavlja šefu Odjeljenja na odlučivanje.**

**Rezultati Javnog poziva, odnosno odabira projekta će biti objavljeni na internet stranici Vlade Brčko distrikta BiH.**

**Planirani datum donošenja Odluke o sufinansiranju projekata je 21. 12. 2022. godine, koja će biti objavljena na zvaničnoj internet stranici Vlade Brčko distrikta BiH, a predviđeni rok za zaključivanje ugovora s nosiocem odobrenog programa, odnosno projekta je najkasnije 14 dana od dana donošenja Odluke.**

DOSTAVITI:

1. Medijima,
2. Za oglasnu ploču Vlade Brčko distrikta BiH,
3. Sektoru za informisanje – web urednik,
4. Evidenciji,
5. Arhivi.

 **ŠEF ODJELJENJA**

Bogdan Bratić, dipl. oec.